Declaració Institucional
Mar, 28/12/2021 - 14:13

Davant la difusió de faules i notícies des de determinats col·lectius, amb l'únic afany de desprestigiar la imatge de l'Alcaldia per a aconseguir algun rèdit polític, ens veiem en l'obligació de comunicar el següent:

PRIMER.- Existeix un projecte en fase d'estudi i així ho titulen les publicacions com a Plans de Generalitat disponible en l'enllaç https://agroambient.gva.es › web › aigua › plans, en el qual pot consultar-se tota la informació relativa a l'EDAR que tant els preocupa.

SEGON.- El pla de la Generalitat s'insereix en un pla director autonòmic.

TERCER.- La mateixa informació de la qual disposa qualsevol ciutadà, és de la qual disposa l'Ajuntament, perquè certament, en cap moment des de la Conselleria s'ha remés més informació que la mateixa visita de la M.H.Consellera, per la qual cosa l'Ajuntament no ha disposat d'una millor informació que traslladar als seus veïns.

QUART.- Que a la data, la Conselleria competent no ha dirigit a aquest municipi cap requeriment, escrit o document que confirme (o en el seu cas desmentisca) la instal·lació de l'EDAR que s'ha projectat.

CINQUÉ.- Que mai, des de l'Alcaldia, s'ha mentit, perquè no es disposa d'una altra informació que la indicada, ni s'ha consensuat o convingut amb aquesta Corporació l'execució del Pla director autonòmic en el qual l'EDAR se situa, ni s'ha oferit, rebutjat o acceptat, per cap acord, l'execució de les instal·lacions que ha projectat la Conselleria.

Per tant, mantenim que no es disposa de més informació, ni es pot assegurar (hui en dia) que s'instal·larà la depuradora a Alcàsser, només que s'ha projectat, que existeix una planificació i que del resultat dels estudis i informes es decidirà definitivament. Fins llavors continua sent un projecte, que certament ens afecta, però el planejament del qual escapa de les competències municipals i sobre el qual s'ha acordat actuar, quan des de Conselleria es dirigisquen formalment a aquest Ajuntament, i es dispose de les dades concretes i dels informes definitius.

Mentre podem continuar debatent i posicionant-nos a favor o en contra, és legítim, però resulta ja pesat i dolorós haver de donar explicacions de per què no es poden donar explicacions, o exigir a l'Ajuntament que explique els motius pels quals la Conselleria ha decidit projectar o estudiar la instal·lació d'una EDAR en el nostre municipi.

Quan siga el moment, quan disposem de la informació definitiva, actuarem, no tinguen dubte, però mentre permeten a la institució no caure en el parany de negar l'ignorat o justificar el que no coneix.

I com tothom opina, al meu entendre és un projecte de futur, que ve a solucionar problemes embossats, a instal·lar una EDAR que ja hauria d'estar executada i que generarà, a més de la riquesa ambiental i la sostenibilitat, una expectativa de riquesa que ens proporcionarà i ens proporciona l'aigua.